
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 292 


1 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προδιαγραφές εκπόνησης μελετών γενικών κατευ¬ 
θύνσεων της παρ. 3 του άρθρου 24 του ν. 2508/97. 1 
Ανάθεση έργου με μίσθωση σε γιατρούς στο 

ΤΣΜΕΔΕ.. 2 

Κήρυξη υποχρεωτικής της από 12.11.98 ΣΣΕ Πτυχιού- 
χων Πρακτικών Μηχανικών Μηχανοδηγών, Συντη¬ 
ρητών μηχανολογικών εγκαταστάσεων συντηρη¬ 
τών καυστήρων υγρών καυσίμων και θερμαστών σε 
οποιοδήποτε εργοδότη στους Νομούς Ηρακλείου 

και Λασιθίου Κρήτης. 3 

Τροποποίηση της ΔΥ1α/21159/18.11.97 (ΦΕΚ 1061/ 
3.12.1997 τ.Β') απόφασής μας «Συγκρότηση για 
την ειδικότητα της Νεφρολογίας, Ειδικής Επιτρο¬ 
πής εκδίκασης ενστάσεων που εκκρεμούν στα κα- 
ταργούμενα Δευτεροβάθμια Συμβούλια Κρίσης Ια¬ 
τρικού και Οδοντιατρικού Προσωπικού Νοσηλευτι¬ 
κών Ιδρυμάτων». 4 

Κήρυξη εκκλησιών ως αρχαίων μνημείων στην περιοχή 
Μεσαριάς νήσου Τήλου, Νομού Δωδεκανήσου. 5 


ΑΠΟΦΑΣΕΙ Σ 

Αριθ.6252/1342 0) 

Προδιαγραφές εκπόνησης μελετών γενικών κατευθύν¬ 
σεων της παρ. 3του άρθρου 24του Ν. 2508/97 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 14 του άρθρου 24 του Ν. 
2508/97 «Βιώσιμη οικιστική ανάπτυξη των πόλεων και οι¬ 
κισμών της χώρας και άλλες διατάξεις» (Α'. 124). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α'. 137) όπως αυτό 
προστέθηκε με το άρθρο 27 του Ν. 2081/1992 9Α. 154) και 
ανπκαταστάθηκε με την παρ. 2α του άρθρου 1 του Ν. 
2469/1997 9Α'. 38). 

3. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

Α. ΓΕΝΙΚΑ 

1. Ορισμοί και σύνδεση με το Νόμο. 

Με τον όρο «Περιοχές Ειδικά Ρυθμιζόμενης Πολεοδό¬ 
μησης» (ΠΕΡΠΟ) νοείται ο μηχανισμός εκείνος που επι¬ 
τρέπει την ανάπτυξη περιοχών που ανήκουν κατά κυριό¬ 
τητα σε ένα ή περισσότερα εξ’ αδιαιρέτου φυσικά ή νομι¬ 
κά πρόσωπα ιδιωτικού ή δημοσίου δικαίου με 
πρωτοβουλία, χρηματοδότηση και διαχείριση των πρανα- 
φερομένων προσώπων. 

Προϋπόθεση για την εφαρμογή του μηχανισμού ΠΕΡ- 
ΠΟ είναι να προβλέπονται οι αιτούμενες χρήσεις, οι όροι 
και ο ειδικός τρόπος ανάπτυξης τους (ΠΕΡΠΟ) από τα 
ΓΠΣ ή ΣΧΟΟΑΠ ή ελλείψει αυτών μέχρι την έγκρισή τους 
από τις Γενικές Κατευθύνσεις του άρθρου 24 του Ν. 
2508/97. Η έγκριση των Γενικών Κατευθύνσεων γίνεται με 
απόφαση του Υπουργού ΠΕΧΩΔΕ με τη διαδικασία της 
παρ. 3 του ιδίου άρθρου. Το περιεχόμενο των Γ ενικών Κα¬ 
τευθύνσεων προσδιορίζετα στην παρ. 4 του άρθρου 24 
του νόμου. 

Οι Γενικές Κατευθύνσεις συντάσσονται βάσει μελέτης 
οι προδιαγραφές της οποίας αποτελούν αντικείμενο της 
παρούσας Υ.Α. κατ’ εξουσιοδότηση της παρ. 14 του ιδίου 
άρθρου. 

Ο μηχανισμός ΠΕΡΠΟ στοχεύει στην οικιστική οργάνω¬ 
ση περιοχών για την εξυπηρέτηση μίας ή περισσοτέρων 
κατηγοριών χρήσεων γης του από 23.2.1987 (ΦΕΚ 
166Δ/87) Π.Δ. σύμφωνα με τη γενική πολεοδομική λει¬ 
τουργία τους, με εξαίρεση τη γενική χρήση «οχλούσα κα¬ 
τοικίας καθώς και στην εξυπηρέτηση των αναγκών β κα¬ 
τοικίας κατά το Π.Δ. 16.8.1985 (ΦΕΚ416Δ85) όπως ισχύ¬ 
ει. 

Η μελέτη Γενικών Κατευθύνσεων περιλαμβάνει: 

την εκτίμηση των προγραμματ ικών μεγεθών της οικι¬ 
στικής ανάπτυξης για την επόμενη 5ετία και 10ετία. 

τη χωροθέτηση της οικιστικής ανάπτυξης συνολικά και 
κατά τα τμήματα που θα αναπτυχθούν με ΠΕΡΠΟ στα ώς 
άνω έτη - στόχους. 

2. Καθορισμός Προγραμματικών Μεγεθών. 

Ο καθορισμός των προγραμματικών μεγεθών της οικι¬ 
στικής ανάπτυξης στα έτη - στόχους (έκταση φυσικού υ¬ 
ποδοχέα αριθμός νέων κατοικιών) γίνεται με βάση την ε- 

κτίμηση της ζήτησης και την αξιολόγηση της προσφοράς 
τόσο σε επίπεδο νομού όσο και σε επίπεδο επί μέρους ε¬ 
νοτήτων τ ου (ομάδες ΟΤΑ ΟΤΑ τμήματα με κοινά χαρα¬ 
κτηριστικά). 

Η εκτίμηση της ζήτησης β', κατοικίας θα λάβει υπόψη συ¬ 
μπληρωματικά τις υφιστάμενες τάσεις εσωγενούς και εξω¬ 
γενούς ζήτησης με βάση της ελκπκότητα των πόρων και 
την αναμενόμενη βελτίωση της μεταφορικής υποδομής. 

Η αξιολόγηση της προσφοράς περιλαμβάνει την ποσο¬ 
τική και ποιοτική αξιολόγηση των υφιστάμενων οικιστικών 
υποδοχέων, εγκεκριμένων και μη και του υφιστάμενου 
κτιριακού αποθέματος σε σχέση με τα χαρακτηριστικά 
της ζήτησης (ποιότητα περιβάλλοντος κοινωνικές προτι¬ 
μήσεις, χρονοαπόσταση αξίας γης κλπ). 

Για την εκτίμηση της έκτασης του φυσικού υποδοχέα 
χρησιμοποιούνται συντελεστές κορεσμού που εκφρά¬ 
ζουν την ισορροπία προσφοράς/ζήτησης και καθορίζο¬ 
νται με βάση τις ιδιαιτερότητες κάθε περιοχής. 

3. Χωροθέτηση. 

Η χωροθέτηση της οικιστικής ανάπτυξης με βάση τα 
προγραμματικά μεγέθη θα στηριχθεί κατά κύριο λόγο στη 
διερεύνηση της οικιστικής καταλληλότητας στον έλεγχο 
της αντοχής των φυσικών πόρων και στην επάρκεια των υ¬ 
ποδομών της ευρύτερης περιοχής, παίρνοντας υπόψη 
και τις επί μέρους γεωγραφικές τάσεις. 

3.1. Διερεύνηση της οικιστικής καταλληλότητας. 

Η διερεύνηση της οικιστικής καταλληλότητας λαμβάνει 
υπόψη: 

α. Τις δεσμεύσεις που προκύπτουν από την αξιοποίηση 
των φυσικών παραγωγικών πόρων τους οποίους απεικο¬ 
νίζει ή οριοθετεί ενδεικτικά, και οι οποίοι περιλαμβάνουν 
τη γεωργική γη α' προτεραιότητας, σημαντικά για την α¬ 
νάπτυξη της κτηνοτροφίας εδάφη, τα δάση τα μεταλλεία 
και τους φυσικούς τουρισπκούς πόρους. 

β. Την προστασία σημαντικών φυσικών οικοσυστημά¬ 
των και ανθρωπογενών πόρων. 

γ. Τις δεσμεύσεις που προκύπτουν από τη χωροθέτηση 
παραγωγικών δραστηριοτήτων (π.χ. βιομηχανία) ή άλλων 
χρήσεων μη συμβατών με την οικισπκή ανάπτυξη, τις ο¬ 
ποίες απεικονίζει ή οριοθετεί ενδεικτικά. 

δ. Τις ειδικές απαιτήσεις της οικιστικής ανάπτυξης (π.χ. 
ποιότητα τοπίου, κλίμα προσανατολισμός θέες κλίσεις ε¬ 
δάφους γεωλογικά χαρακτηρισπκά κλπ) 

3.2. Έλεγχος της αντοχής των φυσικών πόρων. 

Ο έλεγχος της αντοχής των φυσικών πόρων περιλαμ¬ 
βάνει: 

α. Τον καθορισμό του ορίου χωρητικότητας των κατά τα 
ανωτέρω ζωνών οικιστικής καταλληλότητας βάσει σταθε- 
ροτύπων πυκνότητας που καθορίζονται στο παράρτημα 
και παίρνουν υπόψη τα ιδιαίτερα χαρακτηριστικά τόσο 
του φυσικού χώρου όσο και της προγραμματιζόμενης α¬ 
νάπτυξης ανάλογα με τη γενική χρήση της (γενική κατοι¬ 
κία, αμιγής κατοικία πολεοδομικό κέντρο τουρισμός να- 
ψυχή κλπ). 

β. Τον καθορσμό της χωρητικότητας των στοιχείων του 
φυσικού ή ανθρωπογενούς περιβάλλοντος που επηρεά¬ 
ζουν καθοριστικά τη ζήτηση β' κατοικίας (π.χ. ακτές). 

γ. Τον έλεγχο της επάρκειας των αναγκαίων για την οι¬ 
κιστική ανάπτυξη φυσικών πόρων (π.χ. νερό) 

3.3. Ο έλεγχος της επάρκειας των υποδομών της ευρύ¬ 
τερης περιοχής είναι ένας ακόμα παράγοντας που επη¬ 


ρεάζει τον καθορισμό του ορίου χωρητικότητας και στη¬ 
ρίζεται σε εκτιμήσεις των δυνατοτήτων, τόσο της υφιστά¬ 
μενης, όσο και της προγραμματιζόμενης μέχρι τα έτη 
στόχους υποδομής. 

Με βάση τα παραπάνω και στο μέτρο που οι κατά τα α¬ 
νωτέρω διαθέσιμοι φυσικοί πόροι (οικιστική γη, ακτές, νε¬ 
ρό κλπ) εμφανίζουν υπερεπάρκεια σε σχέση με τα προ¬ 
γραμματικά μεγέθη, η οικιστική ανάπτυξη περιορίζεται σε 
τμήματα των ανωτέρω ζωνών οικιστικής καταλληλότητας 
καθοριζόμενα βάσει των κριτηρίων που παρατίθενται στο 
παράρτημα. 

Η επιλογή των τμημάτων των ως άνω περιοχών που θα 
αναπτυχθούν με το μηχανισμό των ΠΕΡΠΟ θα στηρι- 
χθούν κατά κύριο λόγο στη δυνατότητα εφαρμογής του. 
Με την έννοια αυτή επιλέξιμες περιοχές είναι κατ’ αρχήν 
όλες οι αδιαμόρφωτες οικιστικά περιοχές (ως προς τη δό¬ 
μηση, την κατάτμηση κλπ), είτε ανήκουν σε ιδιώτεςμ είτε 
στο δήμο ή το δημόσιο, καθώς επίσης και οι διαμορφω¬ 
μένες περιοχές όπου έχει εκδηλωθεί ενδιαφέρον των ι¬ 
διοκτητών γης για συμμετοχή τους στην εφαρμογή του 
θεσμού (συνένωση, συνδιαχείριση κλπ). 

Β. ΑΝΑΛΥΤΙΚΟ ΠΕΡΙΕΧΟΜΕΝΟ ΠΡΟΔΙΑΓΡΑΦΩΝ 

Κεφάλαιο Α'. Καθορισμός Προγραμματικών Μεγεθών 

Α.1. Εκτίμηση ζήτησης 

Α-1.1. Εξέλιξη πληθυσμού κατά τις τρεις τελευταίες δε¬ 
καετίες σε απόλυτα μεγέθη και μέσους ετήσιους ρυθ¬ 
μούς ανά ΙΟετία. Επίπεδο αναφοράς: Νομός, ΟΤΑ, οικι¬ 
σμός. Πηγή: ΕΣΥΕ. 

Α-1.2. Εξέλιξη εισοδήματος και καταναλωτικών προτύ¬ 
πων κατοικίας. Το επίπεδο αναφοράς θα καθοριστεί βά¬ 
σει των διαθεσίμων στοιχείων. Πηγές: ΕΣΥΕ, τυχόν υπάρ- 
χουσες μελέτες και έρευνες για την κατοικία (ΥΠΕΧΩΔΕ 
ΔΕΠΟΣ κλπ) 

Α-1.3. Εξέλιξη ρυθμών αστικοποίησης αγροτικοί ημια¬ 
στικοί, αστικοί πληθυσμοί"). Επίπεδο αναφοράς: Νομός. 
Πηγή: ΕΣΥΕ. 

Α-1.4. Γενική Εκη'μηση οικονομικής βάσης και προοπτι¬ 
κών εξέλιξής της. Επιπτώσεις αναπτυξιακών προγραμμά¬ 
των μεγάλων έργων και άλλων χωροταξικών επιλογών 
στην οικονομική βάση και στην εξέλιξη των ρυθμών πλη¬ 
θυσμού και εισοδήματος. Επίπεδο αναφοράς: Νομός, ε¬ 
νότητες ΟΤΑ με κοινά χαρακτηριστικά. Πηγές: ΕΣΥΕ. Με¬ 
λέτες ΥΠΕΧΩΔΕ (Χωρικών επιπτώσεων των κοινοτικών 
προγραμμάτων και πολιτικών των Περιφερειών Χωροταξι¬ 
κά Περιφερειών) τυχόν υπάρχοντα Αναπτυξιακά προ¬ 
γράμματα σε νομαρχιακό, περιφερειακό ή εθνικό επίπεδο. 

Α-1.5 Εκτίμηση πληθυσμών και εισοδήματος επόμενης 
δετίας και 10ετίας. Επίπεδο αναφοράς: Νομός, ΟΤΑ, οικι¬ 
σμός. Πηγή: Α-1.1. έως Α-1.4. 

Α-1.6 Εξέλιξη δόμησης κατοικιών σε απόλυτα μεγέθη 
και ρυθμούς. Διάκριση σε δόμηση α'και β'. κατοικίας. Επί¬ 
πεδο αναφοράς: Νομός, ΟΤΑ Πηγές: ΕΣΥΕ (απογραφή 
κατοικιών, οικοδομικές άδειες) 

Α-1.7 Εκτίμηση τάσεων δόμησης α'. και β'. κατοικίας 
λαμβάνοντας υπόψη τη χωρητικότητα των θεσμοθετημέ¬ 
νων οικιστικών υποδοχέων και άλλες μεταβλητές που ε¬ 
ξηγούν την ελκτικότητα των Περιοχών (χρονοαπόσταση 
κοινωνικά χαρακτηριστικά ελκτικότητα φυσικών πόρων, 
ελκπκότητα κοινωνικής και τεχνικής υποδομής, κόστος 
γης, κόστος οικιστικής ανάπυτξης κλπ) Επίπεδο αναφο¬ 
ράς: Νομός, ΟΤΑ, οικισμός. Πηγές: Α-1.6. ΕΣΥΕ (απογρα¬ 
φή κατοικιών, κενές κατοικίες κλπ) Α-2.1, Α-1.2, επιτόπια 
έρευνα. 

Α-2 Αξιολόγηση Προσφοράς 

Α-2.1. Απεικόνιση και εμβαδομέτρηση εγκεκριμένων οι¬ 
κιστικών υποδοχέων (εγκεκριμένα σχέδια, οικιστικές χρή¬ 
σεις ΓΠΣ, οικιστικές χρήσεις ΖΟΕ οικισμοί) Επίπεδο ανα¬ 
φοράς: Νομός, ΟΤΑ, οικισμός. Πηγές: ΥΠΕΧΩΔΕ, αρμό¬ 
διες πολεοδομικές υπηρεσίες. 

Α-2.2. Εκτίμηση του οικιστικού αποθέματος για κάθε μία 
από τις παραπάνω κατηγορίες υποδοχέων, καθώς και για 
Περιοχές νόμιμης ή αυθαίρετης δόμησης εκτός σχεδίου. 
Επίπεδο αναφοράς: Νομός, ΟΤΑ, οικισμός. Πηγές: ΕΣΥΕ, 
διαθέσιμες αεροφωτογραφίες, επιτόπια έρευνα. 

Α-2.3. Πραγματοποιημένες πυκνότητες κατά κατηγορία 
υποδοχέα (ατόμων, δόμησης. Επίπεδο αναφοράς: Νο¬ 
μός, ΟΤΑ, οικισμός. Πηγές: Α-1.1, Α-2.1, Α-2.2. 

Α-2.4. Αξιολόγηση των ποιοτικών χαρακτηριστικών των 
οικισπκών υποδοχέων βάσει των κριτηρίων οικιστικής κα¬ 
ταλληλότητας που καθορίζονται στο κεφάλαιο Β-1 και 
προσδιορισμός της αναπομένουσας χωρητικότητας των 
τμημάτων τους που πληρούν τις απαιτήσεις της ζήτησης.. 
Επίπεδο αναφοράς: Νομός, ΟΤΑ, οικισμός. Πηγές: Α-1.7, 
επιτόπια έρευνα 

Α-2.5. Αξιολόγηση των ποιοτικών χαρακτηριστικών του 
οικιστικού αποθέματος και καθορισμός του ποσοστού 
που πληροί τις απαιτήσεις της ζήτησης. Επίπεδο αναφο¬ 
ράς: Νομός, ΟΤΑ, οικισμός. Πηγές: Α-1.7, επιτόπια έρευ¬ 
να. 

Α-3 Προγραμματικά Μεγέθη. 

Α-3.1. Καθορισμός των προγραμματικών μεγεθών της 
οικιστικής ανάπτυξης α'και β'. κατοικίας για την επόμενη 
δετία και ΙΟετία βάσει συνεκτίμησης. 

α. Της ζήτησης όπως προσδιορίστηκε στο κεφάλαιο Α- 
1 με βάση την εξέλιξη των κοινωνικο-οικονομικών μεγε¬ 
θών και των τάσεων δόμησης. 

β. Του αποδεκτού κατά τα παραπάνω τμήματος της 
προσφοράς όπως προσδορίστηκεστο κεφάλαιο Α-2 

γ. Ενός συντελεστή κορεσμού που εκφράζει την ισορ¬ 
ροπία προσφοράς ζήτησης όπως αυτός προσδιορίζεται 
με βάσει τα ιδιαίτερα χαρακτηριστικά κάθε περιοχής. 

Επίπεδο αναφοράς: Νομός, ΟΤΑ, τμήματα ΟΤΑ με κοι¬ 
νά χαρακτηριστικά. 

Πηγές Α-1, Α-2 

Κεφάλαιο Β'. Χωροθέτηση 

Β-1 Οικιστική καταλληλότητα 

Β-1.1. Απεικόνιση γεωργικής γης α'. προτεραιότητας 
σημαντικών για την ανάπτυξη της κτηνοτροφίας εδαφών, 
δασών, μεταλλείων και φυσικών τουριστικών πόρων. Επί¬ 
πεδο αναφοράς: Νομός, ΟΤΑ. Πηγές: Στοιχεία από ΥΠΕ¬ 
ΧΩΔΕ ή άλλα αρμόδια Υπουργεία, εγκεκριμένες ή εν εξε¬ 
λίξει Χωροταξκές Μελέτες σε εθνικό, περιφερειακό, νο¬ 
μαρχιακό ή τοπικό επίπεδο. 

Β-1.2. Απεικόνιση ζωνών προστασίας του φυσικού και 
ανθρωπογενούς περιβάλλοντος (αρχαιολογικές ζώνες, 
παραδοσιακοί οικισμοί κλπ). Επίπεδο αναφοράς: Νομός, 
ΟΤΑ. Πηγές: Θεσμοθετημένα ή εν εξελίξει Χωροταξικά 
Σχέδια ΒΑΜ5ΑΗ, ΟΟΗΙΝΕ ΝΑΤΙΙΚΑάλλες μελέτες ΥΠΠΟ. 

Β-1.3. Απεικόνιση θεσμοθετημένων παραγωγικών ζω¬ 
νών και άλλων μη οικιστικών χρήσεων, καθώς και προτά¬ 
σεων χωροθέτησης αντίστοιχων ζωνών. Επίπεδο αναφο¬ 
ράς: Νομός, ΟΤΑ. Πηγές: Στοιχεία από ΥΠΕΧΩΔΕ ή άλλα 
αρμόδια Υπουργεία, εγκεκριμένες ή εν εξελίξει Χωρταξι¬ 
κές Μελέτες σε εθνικό, περιφερειακό, νομαρχιακό ή τοπι¬ 
κό επίπεδο. 

Β-1.4. Οριοθέτηση περιοχών όπου εκδηλώνονται ή ανα¬ 


μένεται να εκδηλωθούν τάσεις ζήτησης/προσφοράς οικι¬ 
στικής ανάπτυξης, με αναφορά στις μεταβλητές το υ κε¬ 
φαλαίου Α-1 και ύστερα από αποκλεισμό η ειδική θεώρη¬ 
ση των τμημάτων τους που εμπίπτουν σε ζώνες των ως ά¬ 
νω κατηγριών (Β-1.1. έως Β-1.3). Επίπεδο αναφοράς: 
Νομός, ΟΤΑ, Πηγές: Α Β-1.1. έως Β-1.3. 

Β-15. Ανάλυσης της φυσικής καταλληλότητας των ως ά¬ 
νω περιοχών τάσεων, με βάση τη διαθεσιμότητα φυσικών 
χαρακτηριστικών που εξασφαλίζουν τις ειδικές απαιτή¬ 
σεις για οικιστική ανάπτυξη (ποιότητα τοπίου, κλίμα, προ¬ 
σανατολισμός, θέα, κλίσεις εδάφους, γεωλογικά χαρα¬ 
κτηριστικά κλπ) και κατ’ αρχήν οριοθέτηση ζωνών οικιστι¬ 
κής καταλληλότητας. Επίπεδο αναφοράς: Νομός, ΟΤΑ. 
Πηγές: χάρτης ανάγλυφου εδάφους, διαθέσιμες μελέτες. 
Β-2 Αντοχή Φυσικών Πόρων 

Β-2.1. Κατταγραφή κ αι αξιολόγηση των φυσικών και αν- 
θρωπογενών πόρων που επηρεάζουν καθοριστικά την οι¬ 
κιστική ανάπτυξη. Επίπεδο αναφοράς: Νομός, ΟΤΑ. Πη¬ 
γές: Β-1.1., Β-1.2., μελέτες, επιτόπια έρευνα. 

Β-2.2. Εμβαδομέτρηση ζωνών οικιστικής καταλληλότη¬ 
τας και καθορισμός σ’ αυτές ορίων χωρητικότητας που 
λαμβάνουν υπόψη τα παραπάνω και καθορίζονται με βά¬ 
ση τα παρακάτω σταθερότυπα οι τιμές των οποίων ορίζο¬ 
νται στο παράρτημα. 

α. Σταθερότητα πυκνότητας κατοίκων (κατ./στρ.) που 
διαφοροποιούνται αντίλογο με τη χρήση, τη θέση και τα ι¬ 
διαίτερα χαρακτηριστικά του φυσικού χώρου. 

β. Σταθερότυπα πυκνότητας χρήσης στοιχείων του φυ¬ 
σικού και ανθρωπογενούς περιβάλλοντος που επηρεά¬ 
ζουν καθοριστικά την οικιστική ζήτηση (π.χ. ακτές) 
γ. Σταθερότυπα επάρκειας των αναγκαίων για την οικι¬ 
στική ανάπτυξη φυσικών πόρων (π.χ. νερό) 

Επίπεδο αναφοράς: Νομός, ΟΤΑ: Πηγές Β-1.5. Παράρ¬ 
τημα 

Β-3 Επάρκεια Υποδομών 

Β-3.1. Καταγραφή χαρτογράφηση και αξιολόγηση των 
στοιχείων της υφιστάμενης και της προγραμματ ιζόμενης 
μεταφορικής και λοιπής τεχνικής υποδομής που επηρεά¬ 
ζουν την ανάπτυξη των ζωνών καταλληλότητας. Επίπεδο 
αναφοράς: Νομός, ΟΤΑ. Πηγη: ΥΠΕΧΩΔΕ: Χωροταξικά 
Πειφερείων, Υπηρεσίες Νομαρχιακής Αυτοδιοίκησης. 

Κεφάλαιο Γ. Καθορισμός Ζωνών Οικιστικής Ανάπτυξης 
και Πρόταση ΠΕΡΠΟ 

Γ. 1. Καθορισμός Ζωνών Οικιστικής Ανάπτυξης 
Γ-1.1. Προσδιορισμός νέων ζωνών οικιστικής ανάπτυ¬ 
ξης στα έτη - στόχους με βάση: 
α. Τα προγραμματικά μεγέθη (κεφ. Α-3) 
β. Την καταλληλότητα των περιοχών (κεφ. Β-1) 
γ. Την αντοχή των φυσικών πόρων (κεφ. Β-2) 
δ. Την επάρκεια των υποδομών (κεφ. Β-3) 

Επίπεδο αναφοράς: Νομός, ΟΤΑ, τμήματα ΟΤΑ με κοι¬ 
νά χαρακτηριστικά. Πηγές: Α-3 Β-1, Β-2, Β-3, και Β-4/ 

Γ-2 ΚαθορισμόςΤμημάτωντωνωςάνωΖωνώνπου θα α¬ 
ναπτυχθούν με ΠΕΡΠΟ 

Γ-2.1. Εντοπισμός των οικιστικά αδιαμόρφωτων περι- 
χών. 

Γ-2.2. Εντοπισμός διαμορφωμένων οικιστικά εκτός σχε¬ 
δίου περιοχών όπου έχει εκδηλωθεί ενδιαφέρον των ιδιο¬ 
κτητών γης για συμμετοχή τους στην εφαρμογή του θε¬ 
σμού. 


4038 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ-2.3. Οριοθέτηση περιοχών εφαρμογής του ΠΕΡΠΟ 
και καθορισμός του μεγίστου εμβαδού εδαφικών εκτάσε¬ 
ων που επιτρέπεται να πολεοδομηθούν ως ΠΕΡΠΟ την ε¬ 
πόμενη δετία και ΙΟετία. 

Γ. ΠΑΡΑΔΟΤΕΑ 

Η παρουσίαση των αιτουμένων από τις προδιαγραφές 
στοιχείων θα έχει τη μορφή έκθεσης που θα συνοδεύεται 
από πίνακες και τοπογραφικά διαγράμματα κατάλληλης 
κλίμακας (1: 100.000 - 1.250.000 για τα στοιχεία ανάλυ¬ 
σης και 1:50.000 - 1:100.000 για τα στοιχεία της πρότα¬ 
σης. Στην έκθεση θα υπάρχει αναλυπκή καταγραφή των 
πηγών και βιβλιογραφική τεκμηρίωση. 

Όλα τα κείμενα και οι πίνακες της μελέτης υποβάλλο¬ 
νται τόσο σε αναλογική μορφή όσο και ψηφιοποιημένα σε 
δισκέτες Η/Υ λειτουργικού συστήματος Μ8- 005 (Έκδο¬ 
ση μεταγένεστερη του 5.0) 3,5 χωρητικότητας 111.44 Μό 
(ΡοΓΓηαίίΘά) 

Η παράδοση των ψηφιακών χαρτογραφικών δεδομέ¬ 
νων θα γίνει σε κατάλληλο μαγνητικό μέσο ή σε Οϋ ΗΟΜδ 
τα οποία θα έχουν δημιουργηθεί από τον μελετητή σύμ¬ 
φωνα με το πρότυπο 180 9660 και σύμφωνα με τις οδηγίες 
της υπηρεσίας. 

Οι ελληνικοί χαρακτήρες που θα χρησιμοποιηθούν σε ό¬ 
λες τις μορφές των δεδομένων θα ακολουθούν τις προ¬ 
διαγραφές ΕΛΟΤ 928 

Τα αρχεία της διανυσματικής πληροφορίας πρέπει να 
είναι σε φόρμα αρχείων 3 ιό εχροά και πινάκων οίίίοθ 97 
για ννίΝϋΟννδ. 

ΠΑΡΑΡΤΗΜΑ - ΣΤΑΘΕΡΟΤΥΠΑ 
Ως σταθερότυπα για τον καθορισμό της χωρητικότητας 
των ζωνών της παραγράφου Β-2.2. λαμβάνονται τα εξής: 

1. Σταθερότυπα πυκνότητας κατοίκων (κατ./στρ.) 

Η χωρητικότητα των οικιστικών ζωνών με βάση την πυ¬ 
κνότητα των κατοίκων ορίζεται από τον τύπο: 

ο = εάλλ' (1) 

και συνδέεται με το συντελεστή δόμησης μέσω του τύ¬ 
που: 

(1-ε) ΙΟ 3 

και ά = σ - (2) 

Κ + Κ 

όπου 

ο η χωρητικότητα σε οικιστές 
ε η επιφάνεια της ζώνης σε στρέμματα 
ά η πυκνότητα ζώνης σε άτομα ανά στρέμμα 

λ συντελεστής κορεσμού 

λ' συντελεστής μείωσης των ζωνών οικιστικής κα¬ 

ταλληλότητας μετά την αφαίρεση των τμημάτων 
για τα οποία εκτιμάται ότι δεν θα δοθεί έγκριση α¬ 
πό τη Διεύθυνση Δασών και τις άλλες αρμόδιες υ¬ 
πηρεσίες. 

σ ο συντελεστής δόμησης των οικοπέδων 

Κ η επιφάνεια δόμησης ανά άτομο για κατοικία, σε 
τετραγωνικά μέτρα ανά άτομο 
Κ η επιφάνεια δόμησης ανά άτομο για όλες τις χρή¬ 

σεις πλην των κοινωφελών και της κατοικίας, σε 
τετραγωνικά μέτρα ανά άτομο, 
ε το ποσοστό κοινοχρήστων και κοινωφελών χώρων. 
Για τα παραπάνω σταθερότυπα ορίζονται τα εξής πλαί¬ 
σια τιμών: 

Α' κατοικία 

σ μέσος: 0,4 - 0,6 

ε μέσο: 40% - 50% 


Ι< μέσο: 30 - 40 μ 2 /κάτοικο 

Κ' μέσο: 3-10 μ7κάτοικο 

Β' κατοικία 


σ μέσος: 0,2 - 0,4 

ε μέσο: 0,4%-0,6 (40%-60%) 

Ι< μέσο: 25 - 35 μ 2 /κάτοικο 

Κ μέσο: 3 - 5 μ 2 /κάτοικο 

Οι συντελεστές λ και λ' ορίζονται κατά περίπτωση ανά¬ 
λογα με τις υφιστάμενες τάσεις και την ιδιαιτερότητα των 
περιοχών. 

2. Σταθερότητα αντοχής ακτών 
Η χωρητικότητα των ζωνών β' κατοικίας με βάση την α¬ 
ντοχή των ακτών ορίζεται βάσει του σταθερότυπου «λου¬ 
σμένου ανά μέτρο μήκους ακτής». Οιτιμές αυτού του στα¬ 
θερότυπου δίνονται στον ακόλουθο πίνακα, διαφοροποι¬ 
ούμενες ανάλογα με τα φυσικά χαρακτηριστικά και το 
βαθμό χρήσης των ακτών. Για τον υπολογισμό της χωρη¬ 
τικότητας των ζωνών β' κατοικίας, οι ως άνω τιμές διπλα¬ 
σιάζονται. 


Λουσμένοι ανά μέτρο μήκους ακτής 


ΑΚΤΕΣ 

Αμμμώδεις 

Ημιβραχώδεις 


Κορεσμένες 


1,4 

1 _ 05 _ 1 

Μέτριας Χρήσης 

1,0 

0,7 

Ι^ΕΙϋΗΓ 

Ελεύθερες 

0,6 




Διευκρινίζεται ότι: 

Στις κορεσμένες ακτές περιλαμβάνονται οι ακτές που 
βρίσκονται κοντά σε αστικά κέντρα ή σε μεγάλες οικιστι¬ 
κές συγκεντρώσεις ή σε μεγάλα τουριστικά συγκροτήμα¬ 
τα. 

Στις ακτές μέτριας χρήσης περιλαμβάνονται οι ακτές 
κοντά σε αραιοδομημένες περιοχές ή μικρούς οικισμούς. 

Στις ελεύθερες ακτές περιλαμβάνονται οι ακτές σε α- 
δόμητες περιοχές ή περιοχές με φυσική δυσκολία προ¬ 
σπέλασης. 

3. Σταθερότυπο επάρκειας νερού 

Η χωρητικότητα των οικιστικών ζωνών με βάση της ε¬ 
πάρκεια νερού υπολογίζεται με βάση το σταθερότυπο «λί¬ 
τρα νερού ανά άτομο», με τιμές που κυμαίνονται μεταξύ 
150-30011/άτομο, ανάλογα με τη διαθεσιμότητα και την έ¬ 
νταση χρήσης του νερού. 

Η παρούσα να δημοσιευθεί στην Εφημερίδα της Κυ- 
βερνήσεως 


Αθήνα, 10 Μαρτίου 1999 


Ο ΥΠΟΥΡΓΟΣ 

Κ. ΛΑΛΙΩΤΗΣ 


-♦- 

Αριθ. Φ.43/ΟΙΚ. 1314 (2) 

Ανάθεση έργου με μίσθωση σε γιατρούς στο ΤΣΜΕΔΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.2527/97 

2. Την 268/20-11-98 απόφαση της Επιτροπής του άρ¬ 
θρου 2 παρ. 1 της 55/1998 ΠΥΣ. 

3. Την 7075/11 -2-99 γνωμοδότηση της Νομικής Υπηρε¬ 
σίας του ΤΣΜΕΔΕ 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΣΜΕΔΕ ύψους 70.000.000 δρχ. περίπου συνολικά 
για το τρέχον και το επόμενο οικονομικό έτος για την ο¬ 
ποία έχουν προβλεφθεί οι σχετικές πιστώσεις στον Προ¬ 
ϋπολογισμό του Ταμείου έτους 1999 με τα στοιχεία ΚΑ 
413Α, 413Β, 413Γ. 

5. Την 8211/8-3-1999 (ΦΕΚ 198 Β’) απόφαση ανάθεσης 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης. 

6. Την 1749/98 (ΦΕΚ 1171 Β’) απόφαση μεταβίβασης 
αρμοδιοτήτων στον Υφυπουργό Εργασίας και Κοινωνι¬ 
κών Ασφαλίσεων Φ.Ιωαννίδη, αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Συντάξεων Μηχανικών και Εργοληπτών Δημοσίων 
Έργων (ΤΣΜΕΔΕ), να αναθέσει με σύμβαση μίσθωσης έρ¬ 
γου τον έλεγχο της ιατροφαρμακευτικής και νοσοκομεια¬ 
κής περίθαλψης των ασφαλισμένων του σε εξήντα πέντε 
(65) ελεγκτές γιατρούς διαφόρων ειδικοτήτων και οδο¬ 
ντιάτρων για ένα (1) χρόνο. 

Οι παραπάνω γιατροί θα πρέπει να έχουν πτυχίο ιατρι¬ 
κής σχολής της ημεδαπής ή ισότιμο πτυχίο της αλλοδα¬ 
πής και άδεια άσκησης επαγγέλματος. 

Οι εν λόγω γιατροί θα κατανέμονται στα γραφεία και 
τμήματα του ΤΣΜΕΔΕ και θα αμείβονται ως εξής: 

Α. ΕΣΩΤΕΡΙΚΟΙ ΕΛΕΓΚΤΕΣ ΓΙΑΤΡΟΙ 

Για το ΤΣΜΕΔΕ Αθήνας (Νομαρχία Αθηνών - Πειραιώς), 
έξι (6) ελεγκτές ιατροί. Έργο τους θα είναι ο έλεγχος των 
λογ/σμών νοσηλείας των ασφαλισμένων ο αριθμός των ο¬ 
ποίων θα ανέρχεται για τους 4 ελεγκτές μέχρι 16.000 πε¬ 
ριπτώσεις ο καθένας με συνολική αμοιβή του καθενός μέ¬ 
χρι 2.500.000 δρχ. και για τους υπόλοιπους 2 ελεγκτές ια¬ 
τρούς ο έλεγχος 14.000 περιπτώσεων λογ/σμών 
νοσηλείας ασφαλισμένων με συνολική αμοιβή για τον κα¬ 
θένα μέχρι 2.200.000 δρχ. 

2) Για το Υποκ/μα ΤΣΜΕΔΕ Θεσσαλονίκης δύο (2) ελε¬ 
γκτές ιατροί. Έργο τους θα είναι ο έλεγχος των εκκρεμών 
λογ/σμών νοσηλείωντων ασφαλισμένων ο αριθμός των ο¬ 
ποίων θα ανέρχεται μέχρι 12.000 περιπτώσεις για τον 
πρώτο ιατρό με αμοιβή 1.900.000 δρχ. και μέχρι 13.000 
περιπτώσεις για τον δεύτερο ιατρό με αμοιβή 2.000.000 
δρχ. 

3) Για το Τμήμα ΤΣΜΕΔΕ Πατρών ένας (1) ελεγκτής ια¬ 
τρός. Έργο του θα είναι ο έλεγχος των εκκρεμών 
λογ/σμών νοσηλειών των ασφαλισμένων ο αριθμός των ο¬ 
ποίων θα ανέρχεται μέχρι 10.000 περιπτώσεις και η συνο¬ 
λική αμοιβή του θα ανέρχεται μέχρι 1.500.000 δρχ. 

4) Για το Τμήμα ΤΣΜΕΔΕ Ηρακλείου Κρήτης (1) ελε¬ 
γκτής ιατρός. Έργο του θα είναι ο έλεγχος των εκκρεμών 
λογ/σμών νοσηλείωντων ασφαλισμένων ο αριθμός των ο¬ 
ποίων θα ανέρχεται μέχρι 7.400 περιπτώσεις και η συνο¬ 
λική αμοιβή του θα ανέρχεται μέχρι 1.100.000 δρχ. 

5) Για το Τμήμα ΤΣΜΕΔΕ Λάρισας ένας (1) ελεγκτής ια¬ 
τρός. Έργο του θα είναι ο έλεγχος των εκκρεμών 
λογ/σμών νοσηλειών των ασφαλισμένων ο αριθμός των ο¬ 
ποίων θα ανέρχεται μέχρι 6.000 περιπτώσεις και η συνο¬ 
λική αμοιβή του θα ανέρχεται μέχρι 850.000 δρχ. 

6) Για το ΤμήμαΤΣΜΕΔΕ Τρίπολης ένας (1) ελεγκτής ια¬ 
τρός. Έργο του θα είναι ο έλεγχος των εκκρεμών 
λογ/σμών νοσηλειών των ασφαλισμένων ο αριθμός των ο¬ 
ποίων θα ανέρχεται μέχρι 3.200 περιπτώσεις και η συνο¬ 
λική αμοιβή του θα ανέρχεται μέχρι 600.000 δρχ. 


7) Για τα Γραφεία ΤΣΜΕΔΕ Πύργου,Άρτας, Κομοτηνής, 
Καρδίτσας, Ρεθύμνου, Χαλκίδας, Καλαμάτας, Δράμας 
και Κερκύρας από έναν (1) ελεγκτή ιατρό. Έργο τους θα 
είναι ο έλεγχος των λογ/σμών νοσηλείας των ασφαλισμέ¬ 
νων, ο αριθμός των οποίων θα ανέρχεται μέχρι 3.000 πε¬ 
ριπτώσεις για τον καθένα και η συνολική αμοιβή του κα¬ 
θενός θα ανέρχεται μέχρι 550.000 δρχ. 

8) Για το Γραφείο ΤΣΜΕΔΕ Σερρών έναν (1) ελεγκτή ια- 
τρό.Έργο του θα είναι ο έλεγχος των λογ/σμών νοσηλεί¬ 
ας των ασφαλισμένων, ο αριθμός των οποίων θα ανέρχε¬ 
ται μέχρι 3.300 περιτπώσεις και η συνολική αμοιβή του θα 
ανέρχεται μέχρι 600.000 δρχ. 

9) Για το Γραφείο ΤΣΜΕΔΕ Ξάνθης έναν (1) ελεγκτή ια¬ 
τρό. Εργο του θα είναι ο έλεγχος των λογ/σμών νοσηλεί¬ 
ας των ασφαλισμένων, ο αριθμός των οποίων θα ανέρχε¬ 
ται μέχρι 2.800 περιπτώσεις και η συνολική αμοιβή του θα 
ανέρχεται μέχρι 500.000 δρχ. 

10) Για τα Γ ραφεία ΤΣΜΕΔΕ Κοζάνης, Τρικάλων, Κατε¬ 
ρίνης, Βόλου και Βέροιας από έναν (1) ελεγκτή ιατρό. Έρ¬ 
γο τους θα είναι ο έλεγχος των λογ/σμών νοσηλείας των 
ασφαλισμένων, ο αριθμός των οποίων θα ανέρχεται μέχρι 
4.000 περιπτώσεις για τον καθένα και η συνολική αμοιβή 
του καθενός θα ανέρχεται μέχρι 650.000 δρχ. 

11) Για τα Γ ραφεία ΤΣΜ ΕΔΕ Λαμίας και Χανίων από έναν 
(1) ελεγκτή ιατρό. Εργο τους θα είναι ο έλεγχος των 
λογ/σμών νοσηλείας των ασφαλισμένων, ο αριθμός των 
οποίων θα ανέρχεται μέχρι 5.000 περιπτώσεις για τον κα¬ 
θένα και η συνολική αμοιβή του καθενός θα ανέρχεται μέ¬ 
χρι 750.000 δρχ. 

12) Για τα Γ ραφεία ΤΣΜΕΔΕ Λειβαδιάς και Καστοριάς α¬ 
πό έναν (1) ελεγκτή ιατρό. Έργο τους θα είναι ο έλεγχος 
των λογ/σμών νοσηλείας των ασφαλισμένων, ο αριθμός 
των οποίων θα ανέρχεται μέχρι 2.500 περιπτώσεις για τον 
καθένα και η συνολική αμοιβή του καθενός θα ανέρχεται 
μέχρι 450.000 δρχ. 

13) Για το Γραφείο ΤΣΜΕΔΕ Ιωαννίνων έναν (1) ελεγκτή 
ιατρό. Έργο του θα είναι ο έλεγχος των λογ/σμών νοση¬ 
λείας των ασφαλισμένων, ο αριθμός των οποίων θα ανέρ¬ 
χεται μέχρι 7.000 περιπτώσεις και η συνολική αμοιβή του 
θα ανέρχεται μέχρι 1.000.000 δρχ. 

14) Για το Γραφείο ΤΣΜΕΔΕ Κιλκίς έναν (1) ελεγκτή ια¬ 
τρό. Έργο του θα είναι ο έλεγχος των λογ/σμών νοσηλεί¬ 
ας των ασφαλισμένων, ο αριθμός των οποίων θα ανέρχε¬ 
ται μέχρι 2.300 περιπτώσεις και η συνολική αμοιβή του θα 
ανέρχεται μέχρι 400.000 δρχ. 

Β. ΝΟΣΟΚΟΜΕΙΑΚΟΙ ΕΛΕΓΚΤΕΣ ΙΑΤΡΟΙ 

1. Για το Κεντρικό ΤΣΜΕΔΕ Αθήνας δύο (2) νοσοκομει¬ 
ακοί ελεγκτές ιατροί. Έργο τους θα είναι: 

α. Η σύνταξη εκκρεμών εκθέσεων ιατρών, ιατρικών εξε¬ 
τάσεων για ασφαλισμένους του Ταμείου ασθενείς σε νο¬ 
σηλευτήρια μέχρι 4.000 περιπτώσεις για τον Ιο ελεγκτή 
ιατρό και μέχρι 3.000 περιπτώσεις για τον 2ο. 

β. Ο έλεγχος και ο υπολογισμός των εκκρεμών δαπανών 
των νοσηλειών των ασφαλισμένων που νοσηλεύτηκαν 
στο εξωτερικό του 1 ου μέχρι 500 περιπτώσεις και του 2ου 
μέχρι 300 περιπτώσεις, η δε συνολική αμοιβή των παρα¬ 
πάνω εργασιών θα ανέρχεται μέχρι 4.400.000 δρχ. για τον 
1 ο ελεγκτή ιατρό και μέχρι 3.200.000 δρχ. για τον 2ο ελε¬ 
γκτή ιατρό. 

2. Γιατο Υποκατάστημα ΤΣΜΕΔΕ Θεσσαλονίκης δύο (2) 
ελεγκτές νοσοκομειακοί ιατροί. Έργο τους θα είναι η σύ¬ 
νταξη εκκρεμών εκθέσεων ιατρικών εξετάσεων ασφαλι- 

σμένων του Ταμείου ασθενών σε νοσηλευτήρια της πε¬ 
ριοχής Θεσσαλονίκης και μέχρι 1.800 περιπτώσεις για τον 
καθένα ιατρό. Το συνολικό ποσό αμοιβής για τον καθένα 
θα ανέρχεται μέχρι 1.600.000 δρχ. 

Γ. ΕΛΕΓΚΤΕΣ ΟΔΟΝΤΙΑΤΡΟΙ 

1. Για το ΤΣΜΕΔΕ Αθήνας (Νομαρχία Αθηνών-Πειραι- 
ώς), τέσσερις (4) ελεγκτές οδοντίατροι. Έργο τους θα εί¬ 
ναι ο έλεγχος των οδοντιατρικών νοσηλειών (προέγκριση, 
τελικός έλεγχος και έλεγχος δικαιολογητικών) ασφαλι¬ 
σμένων του Ταμείου για την περιφέρεια της Αθήνας ο α¬ 
ριθμός των οποίων θα ανέρχεται σε 8.000 περιπτώσεις για 
τον Ιο οδοντίατρο και σε 6.000 περιπτώσεις για τον 2ο ο¬ 
δοντίατρο. Το συνολικό ποσό αμοιβής για τον Ιο οδο¬ 
ντίατρο θα ανέλθει μέχρι 3.400.000 δρχ. και για τον 2ο μέ¬ 
χρι 2.500.000 δρχ. Για τους υπόλοιπους δύο ελεγκτές ο¬ 
δοντίατρους το συνολικό ποσό αμοιβής τους θα ανέλθει 
για τον καθένα μέχρι 220.000 δρχ. για τον έλεγχο 500 πε¬ 
ριπτώσεων οδοντιατρικών νοσηλειών. 

2. Γ ια το Υποκατάστημα ΤΣΜΕΔΕ Θεσσαλονίκης δύο (2) 
ελεγκτές οδοντίατροι. Έργο τους θα είναι ο έλεγχος των 
οδοντιατρικών νοσηλειών (προέγκριση, τελικός έλεγχος 
και έλεγχος δικαιολογητικών) ασφαλισμένων του Ταμεί¬ 
ου για την περιφέρεια της Θεσσαλονίκης ο αριθμός των 
οποίων θα ανέρχεται μέχρι 3.600 περιπτώσεις για τον Ιο 
οδοντίατρο και στις 3.000 περιπτώσεις για τον 2ο οδο¬ 
ντίατρο, η δε συνολική αμοιβή θα ανέλθει στις 1.650.000 
δρχ. για τον Ιο οδοντίατρο και στις 1.350.000 δρχ. για τον 
2ο οδοντίατρο. 

3. Για το Τμήμα ΤΣΜΕΔΕ Σερρών έναν (1) ελεγκτή οδο¬ 
ντίατρο. Έργο του θα είναι ο έλεγχος των λογ/σμών οδο¬ 
ντιατρικών νοσηλειών (προέγκριση, τελικός έλεγχος και 
έλεγχος δικαιολογητικών) των ασφαλισμένων, ο αριθμός 
των οποίων θα ανέρχεται στις 400 περιπτώσεις και η συ¬ 
νολική αμοιβή του θα ανέρχεται στις 600.000 δρχ. 

4. Για τα Τμήματα ΤΣΜΕΔΕ Κέρκυρας, Κομοτηνής, Κα¬ 
λαμάτας, Κοζάνης και Ρόδου από έναν (1) ελεγκτή οδο¬ 
ντίατρο. Έργο τους θα είναι ο έλεγχος των λογ/σμών ο¬ 
δοντιατρικών νοσηλειών (προέγκριση, τελικός έλεγχος 
και έλεγχος δικαιολογητικών) των ασφαλισμένων, ο αριθ¬ 
μός των οποίων θα ανέρχεται στις 400 περιπτώσεις για 
τον καθένα και η συνολική αμοιβή για τον καθένα θα α¬ 
νέρχεται στις 550.000 δρχ. 

5. Για το Τμήμα ΤΣΜΕΔΕ Άρτας και Εδέσσης από έναν 
(1) ελεγκτή οδοντίατρο. Έργο τους θα είναι ο έλεγχος 
των λογ/σμών οδονπατρικών νοσηλειών (προέγκριση, τε¬ 
λικός έλεγχος και έλεγχος δικαιολογητικών) των ασφαλι¬ 
σμένων, ο αριθμός των οποίων θα ανέρχεται στις 350 πε¬ 
ριπτώσεις για τον καθένα και η συνολική αμοιβή για τον 
καθένα θα ανέρχεται στις 500,000 δρχ. 

6. Γ ια τα Τμήματα ΤΣΜΕΔΕ Αγίου Νικολάου, Πτολεμαί- 
δος, Καρδίτσας, Δράμας και Ηγουμενίτσας, από έναν (1) 
ελεγκτή οδονπ'ατρο. Έργο τους θα είναι ο έλεγχος των 
λογ/σμών οδοντιατρικών νοσηλειών (προέγκριση, τελι¬ 
κός έλεγχος και έλεγχος δικαιολογητικών) των ασφαλι¬ 
σμένων, ο αριθμός των οποίων θα ανέρχεται μέχρι 300 πε¬ 
ριπτώσεις για τον καθένα κι η συνολική αμοιβή για τον κα¬ 
θένα θα ανέρχεται μέχρι 450.000 δρχ. 

7. Για τα Τμήματα ΤΣΜΕΔΕ Λευκάδος, Ναυπλίου και Χί¬ 
ου από έναν (1) ελεγκτή οδονπ'ατρο. Έργο τους θα είναι 
ο έλεγχος των λογ/σμών οδοντιατρικών νοσηλειών (προ¬ 
έγκριση, τελικός έλεγχος και έλεγχος δικαιολογητικών) 


των ασφαλισμένων, ο αριθμός των οποίων θα ανέρχεται 
στις 250 περιπτώσεις για τον καθένα και η συνολική αμοι¬ 
βή του καθενός θα ανέρχεται στις 400.000 δρχ. 

8. Για το Τμήμα ΤΣΜΕΔΕ Χαλκίδος έναν (1) ελεγκτή ο¬ 
δοντίατρο. Έργο του θα είναι ο έλεγχος των λογ/σμών ο¬ 
δοντιατρικών νοσηλειών (προέγκριση, τελικός έλεγχος 
και έλεγχος δικαιολογητικών) των ασφαλισμένων, ο α¬ 
ριθμός των οποίων θα ανέρχεται στις 200 περιπτώσεις 
και η συνολική αμοιβή του θα ανέρχεται στις 350.000 
δρχ. 

9. Για τα Τμήματα ΤΣΜΕΔΕ Αλεξανδρούπολης και Ιωαν- 
νίνων από έναν (1) ελεγκτή οδοντίατρο. Έργο τους θα εί¬ 
ναι ο έλεγχος των λογ/σμών οδοντιατρικών νοσηλειών 
(προέγκριση, τελικός έλεγχος και ελεγχος δικαιολογητι- 
κών) των ασφαλισμένων, ο αριθμός των οποίων θα ανέρ¬ 
χεται στις 500 περιπτώσεις για τον καθένα και η συνολική 
αμοιβή του καθενός θα ανέρχεται στις 650.000 δρχ. 

10. Για το Τ μήμα ΤΣΜΕΔΕ Καβάλας έναν (1) ελεγκτή ο¬ 
δοντίατρο. Έργο του θα είναι ο έλεγχος των λογ/σμών ο¬ 
δοντιατρικών νοσηλειών (προέγκριση, τελικός έλεγχος 
και έλεγχος δικαιολογητικών) των ασφαλισμένων, ο αριθ¬ 
μός των οποίων θα ανέρχεται στις 700 περιπτώσεις και η 
συνολική αμοιβή του θα ανέρχεται στις 800.000 δρχ. 

11. Για το Τμήμα ΤΣΜΕΔΕ Σπάρτης έναν (1) ελεγκτή ο¬ 
δοντίατρο. Έργο του θα είναι ο έλεγχος των λογ/σμών ο¬ 
δοντιατρικών νοσηλειών (προέγκριση, τελικός έλεγχος 
και έλεγχος δικαιολογητικών) των ασφαλισμένων, ο αριθ¬ 
μός των οποίων θα ανέρχεται στις 120 περιπτώσεις και η 
συνολική αμοιβή του θα ανέρχεται στις 200.000 δρχ. 

Το έργο των παραπάνω ιατρών και οδοντιάτρων δεν α¬ 
νάγεται στον κύκλο των καθηκόντων των υπαλλήλων του 
Ταμείου και δεν συνδέεται με το ωράριο εργασίας της Υ¬ 
πηρεσίας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 12 Μαρτίου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΤΖΑΝΗΣ Φ. ΙΩΑΝΝΙΔΗΣ 

-Φ- 

Αριθ. 10369 (3) 

Κήρυξη υποχρεωτικής της από 12.11.98 ΣΣΕ Πτυχιούχων 
Πρακτικών Μηχανικών Μηχανοδηγών, Συντηρητών 
μηχανολογικών εγκαταστάσεων συντηρητών καυστή¬ 
ρων υγρών καυσίμων και θερμαστών σε οποιοδήποτε 
εργοδότη στους Νομούς Ηρακλείου καιΛασιθίου Κρή¬ 
της. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 3ης Μαρτίου 1999. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική στην από 12.11.98 ΣΣΕ 
Πτυχιούχων Πρακτικών Μηχανικών Μηχανοδηγών, Συ¬ 
ντηρητών μηχανολογικών εγκαταστάσεων συντηρητών 
καυστήρων υγρών καυσίμων και θερμαστών σε οποιοδή- 
ποτε εργοδότη στους Νομούς Ηρακλείου και Λασιθίου 
Κρήτης, για όλους τους εργοδότες και εργαζομένους του 
επαγγέλματος που αφορά αυτή. 

2) Η ισχύς της απόφασης αυτής αρχίζει από 29.1.1999. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. Δ1α/5356 (4) 

Τροποποίηση της ΔΥ1α/21159/18.11.97 (ΦΕΚ 1061/3.12. 
1997 τ. Β') απόφασής μας «Συγκρότηση για την ειδικό¬ 
τητα της Νεφρολογίας, Ειδικής Επιτροπής εκδίκασης 
ενστάσεων που εκκρεμούν στα κσταργούμενα Δευτε¬ 
ροβάθμια Συμβούλια Κρίσης Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τιςδιατάξειςτου άρθρου 37παρ. 12του Ν.2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των υ¬ 
γειονομικών υπηρεσιών, ρυθμίσεις για το φάρμακο και 
άλλες διατάξεις». 

3. Τις διατάξεις του άρθρου 28 παρ. 7 του Ν. 2646/1998 
(ΦΕΚ 236/20.10.1998 τ.Α') «Ανάπτυξη του Εθνικού Συστή¬ 
ματος Κοινωνικής φρονπ'δας και άλλες διατάξεις». 

4. Την ΔΥ1α/21159/18.11.1997 (ΦΕΚ 1061/3.12.1997 
τ.Β') απόφασή μας, όπως τροποποιήθηκε μεταγενέστερα. 

5. Την από 3.2.1999 παραίτηση του Παπαγαλάνη Νικο¬ 
λάου. 

6. Το 869/26.2.1999 έγγραφο της Εκτελεστικής Επιτρο¬ 
πής του ΚΕ.Σ.Υ., αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε, στην Ειδική Επιτροπή εκδίκασης εν¬ 
στάσεων, που εκκρεμούν στα καταργούμενα Δευτερο¬ 
βάθμια Συμβούλια Κρίσης Ιατρικού και Οδονπατρικού 
Προσωπικού Νοσηλευτικών Ιδρυμάτων για την ειδικότη¬ 
τα της Νεφρολογίας, τακτικό μέλος τον Τσακίρη Δημή- 
τριο, Δ/ντή στοΝ.Γ.Ν. Βέροιας σε αντικατάσταση του Πα- 
παγαλάνη Νικολάου που παραιτήθηκε. 

2. Εισηγητή της Επιτροπής ορίζουμε τον Τσακίρη Δη- 
μήτριο. 

3. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών της Επιτροπής. 

4. Κατά τα λοιπά ισχύει η ανωτέρω τροποποιούμενη α¬ 
πόφασή μας, όπως τροποποιήθηκε μεταγενέστερα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. ΥΠΠΟ/ΑΡΧ/Β1/Φ29/ΚΗΡ/45831/1834 π.ε. (5) 

Κήρυξη εκκλησιών α>ς αρχαίων μνημείων στην περιοχή 
Μεσαριάς νήσου Τήλου, Νομού Δωδεκανήσου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Ε5/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Δωδεκανήσου Ρόδου, όπως διατυπώθηκε στην αριθμ. 
1/25.8.98 Συνεδρία του. 

4) Την κήρυξη του Φρουρίου Μεσαριάς και ερειπίων εκ¬ 
κλησιών: ΦΕΚ αρ. πρωτ. 23427/1077/30.10.1984, ΦΕΓΔΔ 
17/24.12.1948, αποφασίζουμε: 

Ανακοινώνουμε ότι είναι αρχαία μνημεία οι εκκλησίες 
της Αγιας Τριάδας, της Παναγίας, Ανώνυμη Α και Ανώνυ¬ 
μη Β, της Παναγίας Τραφιώτισσας, Ανώνυμη Γ και Αγίου 
Κόνωνος, που βρίσκονται στην περιοχή Μεσαριάς, νήσου 
Τήλου, νομού Δωδεκανήσου και ορίζουμε περιβάλλοντα 
χώρο με ακτίνα 100 μ., γύρω από την κάθε εκκλησία. 

Συγκεκριμένα: 

Α) Η εκκλησία της Αγίας Τριάδας στα Σπιτάκια είναι μο- 
νόχωρη καμαροσκέπαστη με τετράγωνο στην κάτοψη, λί¬ 
γο μεταγενέστερο νάρθηκα. Είναι κατάγραφη με τοιχο¬ 
γραφίες σε καλή κατάσταση, που χρονολογούνται λίγο 
πριν τα τέλη του 13ου αιώνα. 

Β) Η εκκλησία της Παναγίας είναι μονόχωρη καμαρο¬ 
σκέπαστη, διασώζει τμήματα των τοιχογραφιών της σε 
δύο στρώματα. Η καλύτερα διατηρημένη παράσταση, η 
Κοίμηση της Παναγίας στο Δ'τοίχο (Β' στρώμα) χρονολο¬ 
γείται στο β' μισό του Μου αιώνα. 

Γ) Η Ανώνυμη Α είναι μονόχωρη εκκλησία ερειπωμένη, 
μεγαλύτερου μεγέθους από πς υπόλοιπες του οικισμού 
της Μεσαριάς. 

Δ) Η Ανώνυμη Β είναι μονόχωρη εκκλησία ερειπωμένη. 

Ε) Η Παναγία Τραφιώτισσα είναι εκκλησία μονόχωρη, 
καμαροσκέπαστη, μικρού μεγέθους. Είναι κατάγραφη, 
μέτρια διατηρημένη με εικονογραφικό πρόγραμμα, που 
χρονολογείται στο δεύτερο μισό του Μου αιώνα. 

ΣΤ) Η Ανώνυμη Γ, είναι μονόχωρη καμαροσκεπαστή, 
χωρίς τοιχογραφίες. 

Ζ) Ο Άγιος Κόνων είναι μονόχωρη καμαροσκέπαστη εκ¬ 
κλησία, χπσμένη πάνω σε παλαιοχρισπανική βασιλική. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιανουάριου 1999 
Με εντολή Νομάρχη 
Ο Προϊστάμενος της Διεύθυνσης 

ΙΣΙΔΩΡΟΣ «ΑΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ.ςΓ 
ΙΝΤΕΡΝΕΤ: ΜοΙ.ςΓ 

β-ΙΠ3ίΙ: ΠΥ35 @ ΡθΙ·9Γ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 41110 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντίνουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ * Μέχρι 8 σελίδερ 200 δρχ ' 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ £ 8 σε ^'5ες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 * . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 » . 

Αναπτυξιακών Πράξεων (Τ.Α.Π.Σ.) 


30.000 » . 

1.500 » . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12,500 » . 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπποεσίες εξυπηρέτησης των πολιτών λειτουργούν καθημερινά από 08.00 εως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 














